
|  |  |  |
| --- | --- | --- |
|  | **Budapest kerületei** |  |


**Kialakulásuk**

Budapestnek eredetileg 10 kerülete volt, melyeket a három város egyesítésekor hoztak létre 1873-ban, közülük három a jobb parton, Buda és Óbuda, 7 pedig a bal parton, Pest területén feküdt. Ezeket római sorszámokkal jelölték, ennek hagyománya azóta sem változott.

**1930-ban** a fővárosról szóló új törvény a városszerkezet és a népesség változásait figyelembe véve **négy új kerületet** hozott létre, kettőt Budán, kettőt pedig Pesten.

*1950. január 1-jén Budapesttel egyesítettek hét megyei várost és 16 nagyközséget*, és a kerületek száma 22-re nőtt. Ugyanekkor a korábbi kerületek határai is jelentősen megváltoztak, a IV. kerület megszűnésével e sorszámot Újpest kapta, a többi új kerület pedig XV-től XXII-ig kapott sorszámot.

1994 óta Budapestnek 23 kerülete van; a XXIII. kerület (Soroksár) a XX. kerületből való kiválással jött létre.


**Számozásuk**

Budapest kerületeit alapvetően az óramutató járásával megegyező irányban számozzák, belülről kifelé szélesedő körben, mivel azonban három hullámban szervezték őket, ezért e rendszer már nehezen felismerhető.

A jelenlegi 23 kerület közül

* 6 található Budán,
* 16 Pesten,
* 1 pedig Csepel szigetén a kettő között.[[1]](#footnote-1)\*

**Elnevezésük**

A kerületi önkormányzatok (Magyarország helyi önkormányzatai között egyedülálló módon) jogosultak saját elnevezésük meghatározására. Így a kerületeknek két hivatalos nevük van: egyik az államigazgatási helynév (például Budapest főváros III. kerülete), a másik az önkormányzat saját neve (például Óbuda-Békásmegyer).

1. \* Budapest XXI. kerülete [↑](#footnote-ref-1)