**Kedves Versenyző!**

Készítsd el a következő prezentációt a csepeli Tamariska dombról a megadott **minta alapján!**

Munkádat a **C:\ meghajtóra** <**sajátneved**> néven létrehozott mappába mentsd el, a fájl neve a **saját neved** legyen! Minden más esetben a beadott feladat érvénytelen!

A *képeket és a mintát* az **U:\2013alkalmazói\prezentáció** mappában találod.

1. Állíts be egyforma hátteret a bemutató minden diájára: Színátmenetes fentről lefelé pirosból kékbe.
2. A címdián a „A csepeli Tamariska domb” szerepeljen címként, és alcímként „Természetvédelmi terület”: A cím 48 pontos, félkövér, kék Arial betűkkel, az alcím 36 pontos dőlt, sárga Arial betűkkel, középre igazítva. Középre illeszd be a „Csepel zászló” képet a források közül 5,5×8 cm-es méretben!
3. A második dia címe „Tamariska domb” legyen, a diára készítsd el a minta szerinti felsorolást!
4. A harmadik dia címe „8 védett növényfajnak ad otthont:” legyen, a diára készítsd el a minta szerinti felsorolást! A felsorolás mellé jobbra szúrd be a „Virág” képet a minta szerint a források közül 9×7 cm-es méretben! A dia aljára egy szövegdobozba illeszd be „Ezek a fajok védettek 5000-10000 forintos eszmei értékkel.” szöveget 32 pontos sárga Arial betűkkel.
5. A negyedik dián a mintának megfelelő cím és táblázat legyen! A táblázatot a mintának megfelelően formázd meg! A cellákban lévő szöveg középre igazított 24 pontos, fekete színű Arial legyen! Mellé jobbra szúrd be az **„**Imádkozó sáska**”** képet 7×9 cm-es méretben! A dia aljára egy szövegdobozba illeszd be az „Ezek a fajok védettek, 2000-10000 forintos eszmei értékkel.” szöveget 32 pontos sárga Arial betűkkel.
6. Az ötödik dián a cím: „Képek a dombról” 44 pontos kék Arial betűkkel legyen! A minta szerint szúrd be a „Tamariska védett” képet 10×13 cm-es méretben és mellé a saját kézzel rajzolt képedet egy fáról 9×9 cm-es méretben! Az „**Óvjuk, védjük értékeit!**” szöveg a minta szerinti WordArt legyen!
7. Állíts be vetítési effektusokat a prezentációra!

* minden dián automatikus továbbítás, 20 másodpercenként, végtelenített vetítéssel.
* a diák áttűnéssel jelenjenek meg tolással/behúzással alulról
* a második és harmadik dián a felsorolás animálva jelenjen meg alulról beúszással, felsorolás pontonként egyesével megjelenve 1 másodpercenként

1. **Ne feledkezz meg a gyakori mentésről!**

**Eredményes versenyzést kívánunk!**