

**Tamariska-domb**

Országos jelentőségű védett természeti terület lett a Tamariska-domb ***Budapest XXI***. kerületében, a ***Csepelen*** található homokbucka, amely a jégkorszak végén, a földtörténeti jelenkor elején alakult ki. Területén megtalálható a homokigyep-életközösség is, amelyben számos védett *növény*- és *állatfaj* található.

**Báránypirosító**

Évelő növény. A meleget és a meszes, jó vízvezető talajokat kedvelő, síksági-dombvidéki faj, amely Magyarországon főleg mészkedvelő és a homoki réteken nő. Karószerű, kevéssé elágazó, többfejű gyökere, ill. gyöktörzse 25 cm hosszúra, a csúcsán 1,5 cm vastagra nőhet. A gyökér könnyen lehámló kérge sötétbarna, és sok dús, sötétpiros festékanyagot tartalmaz.

**Sisakos sáska**

24-45 mm. A fej csúcsa rendkívüli módon megnyúlt. A homlok és a fejtető oldalról tekintve hegyesszöget zár be egymással. A csáp a tövén kiszélesedett. Lábai igen hosszúak, vékonyak. A 2. szárny átlátszó. Túlnyomóan homokos vagy kötött talajú területeken, kopár legelőkön néha gyakori, de nem tömeges. A hím repülve gyenge kereplő-csörgő hangot hallat.